**DĖL ROKIŠKIO RAJONO SAVIVALDYBĖS TARYBOS 2019 M. LAPKRIČIO 29 D. SPRENDIMO NR. TS-236 „DĖL ATLEIDIMO NUO SAVIVALDYBĖS TURTO NUOMOS, EKSPLOATAVIMO IR KITŲ SU TURTO IŠLAIKYMU SUSIJUSIŲ MOKESČIŲ“ DALINIO PAKEITIMO**

2022 m. kovo 25 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba n u s p r e n d ž i a:

Iš dalies pakeisti Rokiškio rajono savivaldybės tarybos 2019 m. lapkričio 29 d. sprendimą Nr. TS-236 „Dėl atleidimo nuo savivaldybės turto nuomos, eksploatavimo ir kitų su turto išlaikymu susijusių mokesčių“ ir papildyti jį 4 punktu:

„4. Atleisti nevyriausybines organizacijas, teikiančias socialines paslaugas neįgaliesiems, nuo nuomos pagrindais perduoto savivaldybės turto nuomos mokesčių“.

 2. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2019 M. LAPKRIČIO 29 D. SPRENDIMO NR. TS-236 „DĖL ATLEIDIMO NUO SAVIVALDYBĖS TURTO NUOMOS, EKSPLOATAVIMO IR KITŲ SU TURTO IŠLAIKYMU SUSIJUSIŲ MOKESČIŲ“ DALINIO PAKEITIMO“ AIŠKINAMASIS RAŠTAS**

**Sprendimo projekto tikslai ir uždaviniai.**

Sprendimo projekte numatyta atleisti nuo savivaldybės turto nuomos mokesčių nevyriausybines organizacijas, teikiančias socialines paslaugas neįgaliesiems.

**Teisinio reguliavimo nuostatos.**

Lietuvos Respublikos vietos savivaldos įstatymo 18 straipsnio 1 dalis.

**Sprendimo projekto esmė.**

Rokiškio rajono savivaldybės taryba, vadovaudamasi Vietos savivaldos įstatymo16 straipsnio 2 dalies 18 punktu, turi teisė priimti sprendimus teikti mokesčių, rinkliavų ir kitas įstatymų nustatytas lengvatas savivaldybės biudžeto sąskaita.

Rokiškio rajono savivaldybės taryba 2019 m. lapkričio 29 d. sprendimu Nr. TS-236 „Dėl atleidimo nuo savivaldybės turto nuomos, eksploatavimo ir kitų su turto išlaikymu susijusių mokesčių“ priėmė sprendimą atleisti Rokiškio rajono savivaldybės bendruomenes, turinčias asociacijos statusą, nuo panaudos ar nuomos pagrindais perduoto savivaldybės turto nuomos, eksploatavimo ir kitų su turto išlaikymu susijusių (komunalinių paslaugų, šilumos bei elektros energijos, vandens) mokesčių, kai turtas nenaudojamas ūkinei-komercinei veiklai vykdyti.

2021 m. lapkričio 26 d. sprendimu Nr. TS-230 Rokiškio rajono savivaldybės tarybos 2019 m. lapkričio 29 d. sprendimu Nr. TS-236 „Dėl atleidimo nuo savivaldybės turto nuomos, eksploatavimo ir kitų su turto išlaikymu susijusių mokesčių“ buvo papildytas, numatant atleisti nuo savivaldybės turto nuomos, eksploatavimo ir kitų su turto išlaikymu susijusių (komunalinių paslaugų, šilumos bei elektros energijos, vandens) mokesčių vaikų dienos centrus, kurie veikia kaip nevyriausybinė organizacija, teikiančius akredituotą vaikų dienos socialinės priežiūros paslaugą.

 Siūlome papildyti Rokiškio rajono savivaldybės tarybos 2019 m. lapkričio 29 d. sprendimą Nr. TS-236 „Dėl atleidimo nuo savivaldybės turto nuomos, eksploatavimo ir kitų su turto išlaikymu susijusių mokesčių“ ir numatyti atleisti nuo savivaldybės turto nuomos mokesčių nevyriausybines organizacijas, teikiančias socialines paslaugas neįgaliesiems.

**Laukiami rezultatai.**

Bus mažinama administracinė našta, skatinamas bendruomeniškumas, NVO veikla.

**Finansavimo šaltiniai ir lėšų poreikis.** Dėl šio sprendimo į biudžetą per 5 metus bus nesurinkta 8040,60 Eur šiuo metu 60,64 kv. m perduotų patalpų nuomos mokesčių.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas**. Antikorupcinio vertinimo pažyma pridedama.

Turto valdymo ir ūkio skyriaus vedėja Violeta Bieliūnaitė-Vanagienė